Odstranjevanja se lotimo v več delih. Najprej odpremo vsa okna in vrata, da zagotovimo ustrezno prezračevanje, saj odstranjevalci pri svojem delovanju izpuščajo strupene hlape. Če boste odstranjevali premaz v prostoru s slabim prezračevanjem morate zagotoviti drug način prezračevanja.
Nato preizkusimo odstranjevalec nekje na robu talne površine, da se prepričamo o skladnosti premaza z našo površino. Po tem, se lotimo odstranjevanja na najbolj oddaljenem kotu prostora ter se pomikamo proti izhodu. Pri ročnem odstranjevanju predlagamo, da si izberete del tal velikosti 60 x 120 cm ter pričnete z odstranjevanjem. Pri strojnem odstranjevanju predlagamo razdelitev tal na velikosti 9 kvadratnih metrov. Ko smo končali z odstranjevanjem premazov ter pobrali ostanke premazov z mokro-suhim sesalcem ali potiskačem, je potrebno površino še temeljito očistiti z uporabo mop krpe in tople vode.